
CE NE MAI LEAGĂ? 
România se află, pentru a doua oară în istorie, lipsită de un mare proiect naţional. 


Nimeni nu are niciun fel de viziune clară pentru acest popor. Ce obiective avem? Care este marele plan pentru 
deceniile următoare? Toate acestea lipsesc, și din discursul public, și din preocupările elitei politice. Este o 
postură periculoasă pentru ţară, pentru că induce moleșeala socială, divizarea politică și vom deveni, treptat, o 
victimă a istoriei. 


O naţiune care nu mai are un ideal comun, nu mai are pentru ce să fie solidară, și își va consuma energiile în 
nesfârşite lupte interne, în loc să se concentreze pe obținerea obiectivelor mari, strategice. Este o lecţie 
simplă, pe care o putem cu ușurință învăţa și din istoria altor naţiuni europene, dar și din propria noastră 
istorie, mai scurtă, dar mai „didactică”. 


anulate la doar câţiva ani de când au fost introduse. Sau din faptul că, în 2019, strategia energetică a 
România se baza pe construcţia unor centrale pe gaz, iar după doar patru ani gazul a dispărut din strategiile 
guvernamentale și au apărut mini-reactoarele nucleare și panourile fotovoltaice. Sau din faptul că ne 
propunem să construim două reactoare nucleare cu o firmă care nu a mai construit niciunul de aproape 20 de 
ani și care nici nu prea mai produce ceva, de atunci. Sau din faptul că suntem singura naţiune europeană care 
și-a propus să își crească o clasă medie, iar după nici 20 de ani și-a schimbat priorităţile și vrea să o 


comprime. Sau din haosul creat în educaţie, prin așa-zisele reforme, făcute an de an. 
PATRIOTISM REAL 


Ideea naţională a apărut în Principatele Române la mijlocul secolului al XIX-lea, odată cu prima generaţie de 
români conectaţi la circuitul marilor curente occidentale. 


Bălcescu, Heliade Rădulescu, Kogălniceanu, bătrânul Brătianu... 


Această excepțională generaţie, insuficient preţuită și respectată, este prima care a avut un proiect de ţară, 
prima generaţie cu un plan pentru români, cu obiective clare și puternice. Acestea erau Unirea Principatelor 
Române și Independenţa. 


Elita, care a eşuat în 1848, a reușit, în 1859 și în 1862, să înfăptuiască Unirea Principatelor. A fost primul 
punct din proiectul lor de ţară. Apoi, a reușit, la 1877 și 1878, să obţină independenţa și suveranitatea 
națională. 


A urmat o altă generaţie cu un alt proiect de ţară: desăvârşirea Unirii, prin integrarea Transilvaniei, Banatului, 
Bucovinei şi Basarabiei (cu tot cu Bugeacul). Acest proiect a fost urmărit cu tenacitate de o generaţie la fel de 
strălucită ca prima, dominată de lonel Brătianu, P.P. Carp, Titu Maiorescu, Nicolae lorga, Constantin Stere, 
luliu Maniu, Vasile Goldiș. Și acest al doilea proiect de ţară a fost îndeplinit, în perioada 1918-1920, prin 


desăvârșirea României Mari. 


După Primul Război Mondial, elita românească s-a trezit lipsită de orice mare proiect, de orice obiectiv 
naţional. Părea că nu mai avem nimic de așteptat de la istorie și că ne-am deconectat, urmând a trăi o viață 
liniștită. Nu numai că acea perioadă a fost un mare eșec economic, dar lipsa unei viziuni naţionale 
integratoare a divizat politic românimea, consumând de pomană energiile unei elite mult mai numeroase și 
mai sofisticate decât cele de dinaintea ei. 


Dacă ne uităm cu atenţie la acea perioadă, o să observăm că, spre deosebire de cea antebelică, marcată de o 
creștere economică impresionantă, perioada interbelică este cea mai proastă, din punct de vedere economic, 
din istoria României. 


Niciodată, cu excepţia acelor decenii, economia noastră nu a fost cea din urmă de pe continent, din punct de 
vedere al performanţei. 


supra-valorizarea perioadei respective. 


Cele două decenii fără proiect de ţară s-au sfârșit printr-o catastrofă: destrămarea ţării, în doar câteva luni din 
anul 1940 și, mai apoi, intrarea într-un război disproporționat de partea care urma să fie supusă capitulării. Cu 
toate acestea, înțelepciunea de ultim moment a factorilor decidenţi care au redactat Actul de la 23 August a 
condus la refacerea parţială a unităţii naţionale. 


ROMÂNIA COMUNISTĂ 


România a intrat apoi pe mâna unui partid impus de la Moscova, care a rupt orice legătură cu Occidentul 
căruia îi aparțineam, și părea că ne vom afunda în neant. Numai că, cinic vorbind, și generaţia de comuniști 
autohtoni care a condus ţara a avut un proiect de ţară, chiar dacă acela nu era decât parţial cel de care avea 
nevoie România în acel moment. El a constat în recuperarea suveranității, în câștigarea independenţei fată de 


Moscova și în procesul de industrializare a ţării. 


Proiectul a și reușit, în linii mari, România izbutind să scape de trupele sovietice, apoi să se distanțeze destul 
de vizibil și de clar de linia Moscovei, căpătând o independenţă destul de mare, chiar dacă nu totală. 


Al doilea val al generaţiei de lideri comuniști a dezvoltat proiectul de ţară, cu un accent puternic pe dezvoltarea 
infrastructurii și a industriei, ţintind o independenţă a economiei care, deși iluzorie, a condus la realizarea unor 
obiective impresionante și la transformarea ţării într-o naţiune cu mari capacități industriale. 


Finalul acestei generaţii, în anii '80, a găsit România angrenată într-un anti-proiect de ţară, axat pe insularizare 
și închidere în interior, în totală contradicție cu mersul lumii, care tindea de atunci spre globalizare. 


A urmat o generaţie, după debarcarea regimului comunist, cu un proiect de ţară cât se poate de ambițios: 
integrarea euro-atlantică a României (intrarea în Uniunea Europeană și în NATO). 


Paradoxal, o generaţie integral dezvoltată în regimul comunist a reușit, în mai puţin de două decenii, să aducă 
țara în situaţia de membru al celor două organizații, adică să o aducă în lumea occidentală. 


După aceste două realizări semnificative, ne-am întors, parcă, în anul 1920: sărbătoarea continuă a integrării 
în NATO și UE, ignorarea viitorului, a noilor inamici, divizarea internă, toate au dus din nou la lipsa unei viziuni, 
a unui mare proiect. 


Unde vrem să ducem România? Nu există un răspuns la această întrebare în generaţia actuală de „lideri”. 
Este acum, pentru noi, sfârşitul istoriei? Nicidecum. Suntem, oare, lipsiţi, de obiective mari? Nicidecum. 


Națiunea noastră se află încă despărțită și locuiește în două state românești. De ce nu ar fi refacerea Unităţii 
naţionale un obiectiv de țară? 


Avem, apoi, un mare deficit de dezvoltare față de statele apusene. De ce nu ar putea fi atingerea mediilor 


În sens mai larg, Europa este în continuă pierdere de competitivitate și de relevanţă în raport cu ceilalţi poli ai 
lumii actuale, America și Asia de Sud-Est. De ce nu ar fi un proiect de ţară schimbarea cursului descendent al 
Uniunii Europene? Pentru că suntem o țară prea mică pentru așa ceva sau pentru că ne credem prea mici 
pentru asta? 


ÎNCREMENIȚI ÎN TIMP 
Și timpul se scurge în defavoarea unei Românii prea puţin educate și lipsite de perspective... 


Astăzi, toate discursurile oficiale încep cu sforăitoarea frază referitoare la cea mai bună situație de securitate 
militară și economică pe care o avem. Uităm, cu toții, că această realizare a fost obținută acum mai bine de 16 
ani și că lumea s-a schimbat de atunci și au apărut noi inamici, în fața cărora suntem extrem de vulnerabili. 
Chiar dacă aceștia nu sunt state vecine, ci alt fel de pericole. 


Astăzi, principalul pericol pentru România este îngroparea sa în afara curentului principal al dezvoltării de pe 
glob, a economiei cunoașterii. 


Țara noastră se află în afara cercului naţiunilor care contează, pentru că noi am rămas o societate din secolul 
trecut, care își construiește o economie tot pentru acel secol. A fi pe primul loc în UE la abandon școlar și pe 
ultimul loc la ponderea absolvenţilor de facultate înseamnă că am renunţat la viitor și ne propunem să 
devenim o ţară bananieră în mijlocul Europei. 


Dacă în perioada interbelică eram ameninţaţi de revizionismul maghiar și de cel sovietic (marginal, și de cel 
bulgăresc), astăzi suntem ameninţaţi de un inamic mult mai subtil, dar și mai greu de învins: depopularea, 
emigrarea masivă a românilor în străinătate. Reîntoarcerea românilor acasă sau reținerea tinerilor care vor să 
plece nu au avut loc pe agenda publică și nici printre obiectivele unui nou program de ţară. Nimeni nu are 
niciun plan să stopeze emigrarea românilor, deși puţinii rămași acasă nu pot să plătească nici măcar pensiile 


celor care au ridicat această economie. 


Sărăcia unei prea mari părți din populaţie a fost ignorată și în perioada interbelică (cu excepţia notabilă a lui 
lon Mihalache și a țărăniștilor), fiind și astăzi în același stadiu. 


Faptul că avem cea mai mare populaţie săracă a Uniunii Europene nu va opri șampaniile să curgă la 
petrecerile unei elite care își ignoră poporul de votanti. Faptul că a doua cea mai bogată ţară europeană în 
resurse energetice are nevoie să distribuie vouchere pentru plata facturilor la energie pentru un sfert din 
populaţie ar fi trebuit să îi oripileze pe toţi politicienii noștri. Dar nu, nici măcar eradicarea sărăciei nu poate fi 
un proiect de ţară, la București. 


Astăzi, întocmai ca în perioada interbelică, ne batem cu pumnii în piept că suntem „grânarul Europei”. Dar 
uităm că producţia vegetală este cea mai simplă şi mai ieftină materie primă de pe glob. 


Nimeni nu va mânca vreodată boabe de grâu sau de porumb și prea puţini consumă seminţe de floarea- 


lată de ce România nu este printre marile puteri agricole ale continentului, deși este campioană la producţia 
de porumb, de floarea-soarelui și de grâu. Dar, atât timp cât nu avem zootehnie și importăm majoritatea cărnii 
de care avem nevoie, nu vom fi niciodată o putere agricolă. În perioada interbelică eram nemulţumiţi că 
suntem o economie „eminamente agricolă”, deși nici atunci nu prea străluceam la zootehnie. Doar că, în acea 
perioadă, românii nu mâncau prea multă carne. Pentru a înţelege miza, trebuie să spunem că ţara cu cea mai 
performantă agricultură a Europei este, astăzi, Olanda. Numai că Olanda nu este o țară „eminamente 
agricolă”, ci este „eminentă agricol”. Și, iată cum nici creșterea agriculturii sau a prelucrării materiei prime nu 
își găsește loc în strategiile noastre de viitor sau într-un eventual proiect de ţară. 


Nu avem un proiect de țară? Păi, până la urmă, cine să îl facă? O clasă politică care a ajuns dominată de o 
mediocritate stridentă? O clasă politică ce a pus în fruntea unei autorități feroviare un istoric și un drumar în 
fruntea autorităţii pentru comunicații, care a pus în fruntea justiţiei o absolventă de facultate particulară, o 
clasă condusă de o biografie dominată de o dispută privind bacalaureatul? 

